Davis Kelvin: Hamilton City Council (Parana Park) Land Vesting Bill — In Committee 
Davis Kelvin: Hamilton City Council (Parana Park) Land Vesting Bill — In Committee 
[Volume:670;Page:17106] 
KELVIN DAVIS (Labour) 
: 
 Tena koe Mr Chairman. Tu ake ana ahau i runga i te inoi a tera o toku whanaunga a Tau Henare i te mea hiahia ana ia kia rangona i nga whakaaro Maori e pa ana ki tenei tautohetohetanga. Engari titiro atu ahau ki tera taha o te Whare kite ahau tokotahi tokorua tokotoru tokowha me te hawhe nga Maori kei tera taha e mahara ake ana ahau he aha ai i horekau ratou e tutu mai ana ki te whakaputa i o ratou whakaaro e pa ana ki tenei kaupapa. Mihi atu ki a ratou engari mehemea e hiahia ana a Tau Henare kia rangona i te taha Maori no tenei taha maku e tu ake hei whakaputa i oku whakaaro i roto i te reo Maori kia mohio whanui ai tatou katoa i nga whakaaro Maori e pa ana ki tenei. 
Tautoko kaha ana ahau i nga korero a te hoa nei a Chris Hipkins me wona korero mo te ohaki o tenei tangata a Hori Parr; me te patai he aha ai te ohaki o nga kupu mutunga o tenei tangata e whakakorengia. Kua ngaro te mana i te mea e huri ana te mana o tenei wahi whenua ki te kaunihera o Kirikiriroa ara ko Hamilton City Council. I oku nei whakaaro mehemea ko te ohaki o o matou tupuna ka mau tuturu rawa. Horekau matou o Te Tai Tokerau e whakakorengia i nga ohaki o o matou tupuna penei i te ohaki o tenei tangata a Hori Parr. 
I rongo hoki ano i te whakaaro no hea tenei ingoa a “Parana Park”. Ki toku nei whakaaro ehara tena he ingoa Maori engari mahara ake ana ahau tera pea he whakaroatanga ake o te ingoa “Parr”. Ka whakaroangia kia “Parana”. Toku mahara tenei. He inoi ki te mema nana nei i kawe mai tenei pire ki te Whare he aha tenei ingoa i Parana ai? No hea tenei ingoa i te mea mohio ana matou ko taua whenua kei roto i te takiwa o Tainui. Mahara ake ana ahau he aha ai i horekau he ingoa no Tainui mo taua wahi whenua? Na reira wenei wetahi patai e hiahia ana ahau kia rangona i nga whakautu o te mema nana nei i kawe mai tenei pire ki te Whare. 
He patai hoki taku na nga tautohetohe nga whakawhitiwhitinga whakaaro i puta mai i te po nei mo taua kotahi eka kua ngaro. Me te tautoko tera pea ko te hiahia o David Bennett kia whakatu tona pamu tona whare miraka kau i runga i taua wahi whenua me te whakatupu i tona kahui kau i runga i tera pito whenua. Me te awangawanga hoki tera pea tetahi rangi ka pahure ahau i tera wahi whenua ka kite ahau he whakapakokotia tino nui o te mema ra e tu ake ana ki tetahi kokonga o taua wahi whenua. 
Na reira wenei nga whakaaro i puta mai i tenei te wahanga tuarima o tenei pire me te mohio e rima nga wahanga kei te toe tonu me to matou tino hiahia kia haere tonu nga whakawhitiwhitinga nga whakaaro e pa ki tenei wahi whenua; me te mohio hoki he whakamanamana ana matou o te Ropu Reipa i tenei tangata a Hori Parr me wana whakaaro nui ona whakaaro rangatira mo nga tangata e noho ana kei roto Kirikiriroa; wana whakaaro rangatira kia ohakina tenei wahi whenua mo nga tangata katoa o Kirikiriroa; kia haerengia kia whakata kia whakaokioki ai i nga ra. Na reira mihi kau ana ki tera tangata me wana mahi hoki atu e pa ana ki nga tereina me tana hiahia kia hangaia he huarahi tereina mai i Tamaki-makau-rau tae noa ki Kirikiriroa. He tangata tino whai whakaaro rangatira ia i aua ra. 
[ 
Thank you Mr Chairman. I rise because of the plea by that one of my relatives Tau Henare that he wanted to hear Maori views relating to this debate. However when I look at that side of the Chamber I see one two three 4½ Maori and wonder why they have not made a contribution and why they have not sought the call to express their views. That aside I acknowledge them. If the Hon Tau Henare wants to hear the Maori perspective from this side then I will oblige him by expressing my thoughts in the Maori language so that we will all have a broader understanding of how Maori view this. 
I strongly support the sentiments advanced by fellow member Chris Hipkins his comments about the legacy gifted by this gentleman George Parr and the question of why the word of this man at his death was repealed. The legacy is no more because the land is now vested in the Hamilton City Council. To me if our ancestors made that testament on their deathbed it would remain for ever. We of Northland would never break a testament like the one made by George Parr.  
I heard the question too about where this name “Parana Park” came from. In my view it is not a Maori name but I speculate whether it is actually an extension of the name “Parr” to become “Parana”. Anyway that is my take on this. To the member who brought this bill before the Parliament I ask why the name became Parana. Where is it from? We know that land is in the Tainui region. I wonder why the Tainui name for that place was not picked. These are questions that I welcome answers to from the member who brought this bill before Parliament.  
As a consequence of the points debated and commented on this evening I have a further question as well about that single acre that is lost somewhere. Maybe David Bennett has plans to build his milking shed on that part of land or raise his herd of cows on it. I have a concern as well that one day I might go past that acre of land and see a very imposing statue of that member standing on a corner of it.  
These then are just some of the views that emerged in clause 5 of this bill and there are five left. We really want the exchange of views in regard to this piece of land to continue. I know too just how proud we in the Labour Party are of this gentleman George Parr and his great intentions for the people living in Hamilton in bequeathing this piece of land to them to stroll about and relax on in future years. So I really acknowledge that man and all he has done. He had a significant interest in trains and a desire to establish a railway line all the way out to Hamilton from Auckland. He was a person of great foresight and a leader of his time 
.]